|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  | | --- | | http://www.dagsdato.no/folk/12_desember/folk1221-tittel.jpg http://www.dagsdato.no/pixel.gif |  |  | | --- | | **http://www.dagsdato.no/pixel.gif DESPOTEN BYGDE KJEMPEPALASS** | | |  | | --- | | http://www.dagsdato.no/folk/12_desember/folk1221.gif | |  |   **Romanias Ceauşescu var Europas siste diktator. Som en gammeldags keiser bygde han et kolossalt palass i Bucureşti og arrangerte store opptog til ære for seg selv. Det skjedde i et av Europas fattigste land under et av de mest despotiske regimene i moderne tid.** | | **Nicolae Ceauşescu** (1918-1969) iscenesatte det første store masseopptrinnet med folk i praktfulle formasjoner i august 1968. Da hadde han hatt makten i tre år, men ble sett på som en uerfaren politiker dominert av de eldre medlemmene i kommu­nistpartiet. Først nå markerte han sin egen politikk ved å kritisere Sovjetunionens okkupasjon av Tsjekkoslovakia. http://www.dagsdato.no/pixel.gif **Internasjonal oppmerksomhet** Ceauşescus kritiske holdning til Sovjetunionen gjorde at mange vestlige ledere kom på statsbesøk til Romania i årene som fulgte. Da mobiliserte Ceauşescu alltid store folkemasser for å imponere gjestene. Det økte den nasjonale stoltheten at en rumensk leder for første gang fikk stor oppmerksomhet internasjonalt. http://www.dagsdato.no/pixel.gif **Nasjonalistisk appell** Tidligere hadde kommunistene forbudt nasjonalistiske marke­ringer. Nå ble nasjonalismen igjen dyrket i regi av kommunist­partiet. Ceauşescu begynte å vise seg i prosesjoner flankert av riddere for å gi inntrykk av han førte videre tradisjonen fra middelalderens rumenske konger, som frigjorde landet fra ytre fiender. http://www.dagsdato.no/pixel.gif **Bred støtte** Satsingen på nasjonalismen gjorde at Ceauşescu oppnådde støtte fra mange rumenere som ikke var kommunister. Nasjonalistiske intellektuelle og forfattere hyllet ham og bidrog til å forsterke persondyrkelsen. En rekke kunstnere ble betalt godt for å male portretter av ham, selv om de ikke var partimedlemmer. http://www.dagsdato.no/pixel.gif **Modernisering** Samtidig med satsingen på tradisjonell nasjonalisme startet Ceauşescu en storstilt modernisering og industrialisering. Det ble åpnet en rekke store fabrikker, og fattige bønder ble tvangsflyt­tet inn i nye boligblokker. I noen år opplevde Europas mest underutviklede land en viss framgang. http://www.dagsdato.no/pixel.gif **Persondyrkelsen** Etter hvert ble Ceauşescus offer for det storslåtte. Han bygde store stadionanlegg for masseopptrinnene. Mot slutten av forestillingene vendte alle seg mot tribunen og klappet for ham. I 1974 arrangerte han til og med en hyldningssermoni til ære for seg selv, der han mottok et septer, som er det tradisjonelle symbolet på herskerens makt over folket. http://www.dagsdato.no/pixel.gif **Et falskt bilde** Det nasjonalistiske bildet fra masseopptrinnene dannet også mønster for medienes omtale av Ceauşescu. Aviser og fjernsyn fikk bare vise bilder av ham når han klappet eller smilte. Ingen måtte avsløre at han stammet, og han måtte ikke avbildes fra venstre side. Hans kone, Elena, som hadde sluttet skolen som 14-åring, måtte alltid omtales som «verdenskjent kjemiker». http://www.dagsdato.no/pixel.gif **Pomp og prakt** I 1978 ble Ceauşescu invitert på statsbesøk til Storbritannia. Han ble mottatt av dronning Elizabeth med like mye pomp og prakt som han var vant til i hjemlandet. Det imponerte mange rume­nere. Britene ble betenkt, både fordi den britiske ambassadøren i Bucureşti beskrev Romania som verdens verste diktatur, og fordi det fattige Romania bare kunne gi unyttige varer som betaling for flykjøp. http://www.dagsdato.no/pixel.gif **Tvang og undertrykking** På 1980-tallet stoppet moderniseringen av Romania opp mens tvang og undertrykking økte. Fabrikkene var blitt gammeldagse, og det var for dyrt å produsere nok kraft. Det oppstod matman­gel, og strømmen var borte i lange perioder. Når Ceauşescu besøkte landbruksmesser, var de utstilte produktene ofte erstattet med malte etterligninger av isopor og tre. http://www.dagsdato.no/pixel.gif **Matmangel og misnøye** Ceauşescu la skylden for de dårlige tidene på utlandet. Landbruksprodukter ble eksportert for å betale ned den store utenlandsgjelden, mens butikkene manglet varer. Samtidig ble masseopptrinnene stadig mer storslåtte. I stedet for å vinne nye tilhengere for kommunismen fungerte forestillingene nå som underholdning som skulle dempe misnøyen blant folk. http://www.dagsdato.no/pixel.gif **Kjempepalass** Selv om forholdene forverret seg på 1980-tallet, satte Ceauşescu i gang byggingen av et kjempepalass midt i Bucureşti. Det skulle bli verdens største. Alle rom skulle dekoreres overdådig, uansett hva det kostet. Manglet man noe, reiste Ceauşescu heller en ny fabrikk for å få det produsert enn å kjøpe tingen fra utlandet. http://www.dagsdato.no/pixel.gif **Gigantisk kulisse** Først når en del av palasset var bygd ferdig, bestemte Ceauşescu seg for om han likte det, eller om det skulle rives og bygges på nytt. Det funksjonelle spilte ingen rolle, for alt var kulisser og dekorasjoner. Samtidig som dette uvettige sløseriet fant sted, stod rumenere flest i kø for selv den minste ting og manglet varme i boligene. http://www.dagsdato.no/pixel.gif **Slutt på hyllingen** I det siste masseopptrinnet som Ceauşescu arrangerte, våget man ikke å la deltakerne rope de vanlige slagordene til ære for ham og kommunistpartiet. Deltakerne ble instruert om å være tause og ikke røre seg mens ferdig innspilte slagord gjallet fra høyttalerne. Ceauşescus falske hylling av seg selv og den sterke misnøyen blant folk flest var nå tydeligere enn noen gang.  http://www.dagsdato.no/folk/12_desember/folk1221-1.jpg | | http://www.dagsdato.no/pixel.gif | |  |  | | --- | --- | | http://www.dagsdato.no/ramme/overskrift_venstre.gif | http://www.dagsdato.no/ramme/overskrift_topp.gif | | **Farvel til diktaturet** |   http://www.dagsdato.no/pixel.gif 17. desember 1989 massakrerte Securitate (det hemmelige poli­tiet) flere tusen demonstranter som gjorde opprør i Timişoara etter at den etnisk ungarske presten Laszlo Tökes var bortført og drept.  21. desember arrangerte Ceau­şescu et folkemøte på plassen utenfor sentralkomiteens bygning i Bucureşti. En mengde av det man trodde var hans trofaste tilhengere var kjørt dit fra gruve­distriktene.  En fjernsynsprodusent forteller: «Jeg lot kameraet sveipe over plassen. Da så jeg noen som tråkket på et banner. Derfor passet jeg på å vise den delen av folkemengden som forholdt seg rolig.»  Deretter ble kameraene rettet mot balkongen, der Ceauşescu sa: «Kamerater, stans ... Jeg vil gjerne takke initiativtakerne og arrangørene for denne store folkedemonstrasjonen i Bucu­reşti...»  Lengre kom han ikke før folk begynte å rope. De klappet ikke, slik han var vant til, men pep og buet.  Ceauşescu var tydelig overrasket. Han forstod at dette kunne bety slutten for ham som diktator.  Elena Ceauşescu hvisket til ham: «Gi dem hundre til.» Så begynte Ceauşescu å ramse opp løfter for å få folkemengden til å tie stille.  Men massene lot seg ikke stoppe av løftene bl.a. om 3 kg kjøtt. De visste at det som Ceauşescu lovte, ikke var å oppdrive.  Opprøret var i gang og bredte seg raskt. Dagen etter ble sen­tralkomiteens bygning stor­met, og Ceauşescu måtte flykte i helikopter.  En gruppe mindre betydelige kommunister dannet en krise­regjering. Likevel fryktet enkelte at opprøret ikke var omfattende nok, slik at diktaturet ville bestå.  Riktignok stilte hæren seg nå på opprørernes side, men Securitate fortsatte å kjempe for å få Ceau­şescu tilbake til makten.  Helikopteret med Nicolae og Elena Ceauşescu kom ikke langt før de ble tatt til fange og stilt for en provisorisk rett.  25. desember ble de to funnet skyldige i korrupsjon og dømt for å ha ødelagt landets økonomi.  Rettsaken varte i bare to timer. Da dommen var avsagt, ble diktatoren og hans kone tatt med ut og skutt.  Etter diktaturet ble Romania et slags demokrati, men var i begynnelsen sterkt preget av de samme tilstandene som under diktaturet.  I mange år var kommunistpartiet det største partiet i nasjonalfor­samlingen. Nest størst var nasjo­nalistene med en leder som åpent beundret Ceauşescu.  En rapport i 2001 viste at 44 prosent av Romanias befolkning levde under fattigdomsgrensa. Av disse var halvparten ekstremt fattige.  I 2000 kom sosialdemokratene til makten. Romania søkte også om å bli medlem av EU.  Nå begynte landet å orientere seg etter de krav som EU stiller både til økonomi, demokrati og håndheving av menneskerettig­hetene.  EU-kommisjonen regnet med at Romania kunne bli medlem sammen med Bulgaria i 2007.   http://www.dagsdato.no/pixel.gif |